Mohamed al-Bambary

Mohamed al-Bambary (1969/70) bụ onye na-akwado mgbasa ozi Sahrawi.[1] E jidere ya ma bo ya ebubo na ọ "bụ onye òtù ndị omempụ, na-ekere òkè na igbu ọchụ, inye aka na ọgba aghara ọha na eze, batrị na-akpata ọnwụ, imebi ihe onwunwe ọha, na ịwakpo ndị ọrụ na-arụ ọrụ ha,"[2]. Na mbụ a mara ya mkpọrọ afọ iri na abụọ, e wedara oge ya ruo afọ isii ka e kpegharịrị ikpe ọzọ..

 Ihe ndị mere n'oge gara aga 
Mohamed al-Bambary bụ onye na-akwado mgbasa ozi jikọtara ya na Equipe Media, nke bụ otu n'ime isi mmalite akụkọ nwere onwe nke Western Sahara.[1] Na Septemba 26, 2011, ngwụcha egwuregwu bọọlụ na Dakhla kwụsịrị na nnukwu ọgụ n'etiti mpaghara abụọ nke obodo ahụ.[2] Al-Bambary weghaara vidiyo nke ọgba aghara violet a, bụ nke were ọtụtụ ụbọchị wee kpatara ọnwụ nke mmadụ asaa, gụnyere mmadụ abụọ so na ndị uwe ojii..  

 2015 Njide na Ikpe 
N'abalị iri abụọ na asaa n'ọnwa Ọgọstụ n'afọ 2015, e jidere al-Bambary mgbe ọ gara n'ụlọ ọrụ ndị uwe ojii Dakhla na ebumnuche imezigharị kaadị njirimara ya. Ndị ọchịchị boro ya ebubo na ọ "bụ onye otu ndị omempụ, na-ekere òkè na igbu ọchụ, na'inye aka na ọgba aghara ọha na eze, ihe na-akpata ọnwụ, imebi ihe onwunwe ọha na eze na ịwakpo ndị ọrụ na ịrụ ọrụ ha". A kụrụ ya ihe ma manye ya ịbịanye aka na nkwupụta.

Ọnwa atọ ka e jidere ya, a mara al-Bambary ikpe ịga mkpọrọ afọ iri na abụọ n'ikpe nke ọha na eze na-enweghị ike ịnweta. N'ikpe ọzọ na Jenụwarị 2016, e belatara oge ya ruo afọ isii. Ọ na-eje ozi n'Ụlọ Mkpọrọ Ait Meloul na mpụga Agadir, Morocco n'ọnọdụ jupụtara na mmadụ.  

 Nzaghachi Mba Nile 
Na Jenụwarị 2016, Paloma López Bermejo, onye otu European Parliament si Spain, jụrụ ajụjụ na ndị omeiwu banyere "nchịkọta aka ike nke onye nta akụkọ na onye mkpọrọ ndọrọ ndọrọ ọchịchị Mohamed al-Bambary" nye osote onye isi oche nke European Commission na onye nnọchi anya Union for Foreign Affairs and Security Policy, Federica Mogherini.

N'ọnwa Septemba n'afọ 2016, ụlọ ọrụ na-abụghị maka uru Freedom Now nyere akụkọ na-akọwapụta ikpe ahụ na Kansụl Na-ahụ Maka Ihe Ndị Ruuru Mmadụ nke UN n'oge nyocha oge ụwa nke Morocco. 

N'ọnwa Mee 2017, Freedom Now na Robert F. Kennedy Human Rights tinyere akwụkwọ mkpesa na UN Working Group on Arbitrary Detention n'aha Mohamed al-Bambary. N'ọnwa Juun afọ 2018, Òtù Na-arụ Ọrụ kpebiri na njide ya bụ nke aka ike ma mebie iwu mba ụwa.

 Hụkwa 

 Ali Salem Tamek

 Ihe odide 

Otú:Mmadụ ndi di ndụ